"Tõe ja õiguse" inimesed või nn. tegelased nõudlevad kõige­pealt õigust: õigust õnnele, õigust inimesväärsele elule, õigust oma tegudele ning arusaamadele jne. Nende õiguse mõiste sisal­dab õiguse kriteeriumina isikliku veendumuse, mis on välja kasva­nud  kas üldisest kombeõigusest isikliku huvi tagamõttega või ana­loogia põhjal või üldtuntud õpetusest, nagu piibel jne. See on subjektiivne õigus, mille hingeks on egoism; ka riiklik seadus kui norm on tõlgenduses subjektiivne õigus.